دونالد ترامپ: داعش گه قرشی اسلام اولکه لریده گی دوستلریمیز بیلن فعالیت آلیب باره میز
امریکا قوشمه ایالتلری دولت باشلیغی دونالد ترامپ 20 جنوریده وظیفه نی تسلیم آلیشی نینگ آرتیدن ایلک بار کنگره گه قره ته صحبت عملگه آشیردی.
سناتو بین نماینده لر مجلسی نینگ مشترک ییغینیده صحبت قیلگن دونالد ترامپ، ترور تشکیلاتی داعش گه قره ته کوره ش و اقتصادی سیاست کبی موضوعلرگه تماس ایتدی.
ترامپ، امریکا قوشمه ایالتلری نینگ خوفسیزلیگینی تأمین ایتیش اوچون ییترلی تدبیرلرنی آلرلیکلرینی قید ایتیب، امریکا قوشمه ایالتلری و اروپا یوز بیرگپن ترورچیلیک هجوملریدن مثال بیریب، داعش ترور گروهی گه قرشی قاطعانه توختتش نی تأکییدله دی.
ترور تشکیلاتی داعش نی قصد ایتیب، "بو پست دشمن نی ییر اوستیدن تمیزلش اوچون اسلام دنیاسیده گی دوستلریمیز و متفق لریمیز داخل برچه متفق لریمیز بیلن بیرگه لیکده فعالیت آلیب باره میز" دیب، مدافعه خرجت لری اوچون یوقاری آلیب باریلگن خرجت گه دقت ترتدی.
دونالد ترامپ؛
"وعده لریم گه بناً، مسلمان و عیسوی لرنی، هر بیر دین و اعتقاددن خاتین – قیز، ایرکک و باله لرنی قتل قیلیب تورگن قانونسیز وحشیلر جماعتی بولگن داعش نی برطرف ایتیش پلانینی ریجه لشی اوچون مدافعه وزیرلیگی گه بویروق بیردیم" دیب ایتدی.
مدافعه خرجت لریگه مهم مقدارده کوپه یتیرگن لیگینی معلوم قیلیب، اولکه سی نینگ ناتوگه باغلیغ لیگی گه تماس ایتدی.
ترامپ، ناتوگه قاطعانه بیر شکلده همکارلیک قیله میز. بیراق شریک لریمیز هم مالی مسؤلیت لرینی ادا قیلیش لری کیره ک دیب، افاده ایتدی.
ایران نینگ راکت پروگرامینی حمایه قیلگن کیشی و اداره لرگه تحریم عملی قیلگن لیگینی معلوم قیلیب، اسرائیل دولتی بیلن بولگن دائمی اتفاق نی تکرار تصدیق ایتگن لیگینی قید ایتدی.
امریکا قوشمه ایالتلری نینگ جنوبی چیگره سی مسئله سیگه تماس ایتگن ترامپ، مکسیکا چیگره سیگه دیوار اوریلرلیگینی تأکییدله دی.
ترامپ، دیوار کم وقتده نهائی بوله دی و او بیتگنده مخدره مواد قاچاق چیلیگی و جرم گه قرشی تأثیرلی قورال بوله دی، دیدی.
مین نینگ وظیفم دنیادن نماینده لیک قیلیش ایمس، یالغیزگینه اوز اولکم دن مسؤل من، دیدی.
ترامپ وظیفه گه کیلگندن بیری اقتصادی ساحه ده انچه آدیملر آتگن لیگینی اورغولب، کیلگوسی جریانده ایچکی سیاستلر توغریسیده هم اشاره قیلیب اوتدی.
مالیه قانونی گه ینگی لیک کیلتیررلیگینی معلوم قیلیب، ایسکی دولت باشلیغی بارک اوباما حمایه قیلگن ساغلیق ینگی لیک لایحه سیگه اوزگریش کیلتیریب، بیکار قیلینیشی و مهاجرلر قانونی گه اوزگریش کیلتیریلیشی توغریسیده قاطع ایکن لیگینی بیلدیردی.
عین دمده ایش سیزلرگه یاردم و بویوک تصرف پلانلری نینگ هم موجود ایکن لیگینی قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
